Auditor's report — JAS, period 2022Q3 (reviewed, opinion: unqualified)
Auditor firm: EY
Signing partner: วัชรินทร์ ภัสรพงษ์กุล
Signed: 2022-11-10

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

เสนอต่อผู้ถือหุ้นของบริษัท จัสมิน อินเตอร์เนชั่นแนล จำกัด (มหาชน)

ข้าพเจ้าได้สอบทานงบแสดงฐานะการเงินรวม ณ วันที่ 30 กันยายน 2565 งบกำไรขาดทุนเบ็ดเสร็จรวม 
สำหรับงวดสามเดือนและเก้าเดือนสิ้นสุดวันเดียวกัน และงบแสดงการเปลี่ยนแปลงส่วนของผู้ถือหุ้นรวม
และงบกระแสเงินสดรวม สำหรับงวดเก้าเดือนสิ้นสุดวันเดียวกัน และหมายเหตุประกอบงบการเงินรวมระหว่างกาลแบบย่อของบริษัท จัสมิน อินเตอร์เนชั่นแนล จำกัด (มหาชน) และบริษัทย่อย และได้สอบทานข้อมูลทางการเงินเฉพาะกิจการของบริษัท จัสมิน อินเตอร์เนชั่นแนล จำกัด (มหาชน) ด้วยเช่นกัน (รวมเรียกว่า “ข้อมูลทางการเงินระหว่างกาล”) ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ส่วนข้าพเจ้าเป็นผู้รับผิดชอบ
ในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

ขอบเขตการสอบทาน

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 เรื่อง การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ การสอบทานดังกล่าวประกอบด้วยการใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชี และการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชี ทำให้ข้าพเจ้าไม่สามารถได้
ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้นข้าพเจ้าจึงไม่ได้แสดงความเห็นต่อข้อมูลทางการเงินระหว่างกาลที่สอบทาน

ข้อสรุป

ข้าพเจ้าไม่พบสิ่งที่เป็นเหตุให้เชื่อว่า ข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ในสาระสำคัญจากการสอบทานของข้าพเจ้า

ข้อมูลและเหตุการณ์ที่เน้น

ข้าพเจ้าขอให้ข้อสังเกตเหตุการณ์ดังต่อไปนี้

ข้อพิพาทในวิธีการคำนวณอัตราส่วนแบ่งรายได้ภายใต้สัญญาร่วมลงทุนของบริษัทย่อยแห่งหนึ่งกับบริษัทผู้ให้สัมปทานที่ได้ระงับการจ่ายชำระค่าบริการตามสัญญาเป็นจำนวนเงินรวม 2,518 ล้านบาท และปัจจุบันคดีอยู่ระหว่างการพิจารณาของศาลปกครองกลาง ตามที่กล่าวไว้ในหมายเหตุประกอบงบการเงินรวมระหว่างกาลข้อ 3 อย่างไรก็ตาม ผลที่สุดของคดีและการเจรจายุติข้อพิพาทระหว่างบริษัทย่อยและบริษัทผู้ให้สัมปทานยังคงมีความไม่แน่นอน

คดีฟ้องร้องระหว่างบริษัทย่อยแห่งหนึ่งและหน่วยงานราชการ ซึ่งเรียกร้องให้บริษัทย่อยชำระค่าปรับ
จากการไม่สามารถส่งมอบแท็บเล็ตตามสัญญาเป็นจำนวนเงิน 190 ล้านบาท ตามที่กล่าวไว้ในหมายเหตุประกอบงบการเงินรวมระหว่างกาลข้อ 14.5 โดยในปี 2561 ศาลปกครองกลางได้มีคำพิพากษาให้บริษัทย่อยชำระค่าปรับเป็นจำนวนเงิน 7 ล้านบาท ซึ่งสำรองค่าปรับและค่าเสียหายที่อาจเกิดขึ้นที่บริษัทย่อยบันทึกไว้
ตั้งแต่ในอดีตมีความเพียงพอตามคำพิพากษาของศาลปกครองกลางแล้ว อย่างไรก็ตาม ปัจจุบันคดีอยู่ระหว่างการพิจารณาของศาลปกครองสูงสุด ซึ่งยังคงมีความไม่แน่นอน

การหักกลบลบหนี้จำนวน 877 ล้านบาท ตามที่กล่าวไว้ในหมายเหตุประกอบงบการเงินรวมระหว่างกาล
ข้อ 7 และคดีฟ้องร้องและข้อพิพาทต่าง ๆ ซึ่งยังคงมีความไม่แน่นอน ตามที่กล่าวไว้ในหมายเหตุประกอบ
งบการเงินรวมระหว่างกาลข้อ 14.5 ของบริษัทย่อยกับกิจการที่ไม่เกี่ยวข้องกัน

ราคาเหรียญบิทคอยน์ตามที่กล่าวไว้ในหมายเหตุประกอบงบการเงินรวมระหว่างกาลข้อ 6 โดย ณ วันที่ 
30 กันยายน 2565 บริษัทย่อยแห่งหนึ่งมีมูลค่าเงินลงทุนในสินทรัพย์ที่เกี่ยวข้องกับธุรกรรมเหมืองขุดบิทคอยน์เป็นจำนวน 935 ล้านบาท (สุทธิจากค่าเผื่อการด้อยค่าจำนวน 69 ล้านบาท) และมีมูลค่าสินทรัพย์สกุลเงินดิจิทัลที่ได้จากการขุดเป็นจำนวน 90 ล้านบาท ซึ่งการลงทุนในธุรกิจเหมืองขุดบิทคอยน์มีความเสี่ยงและความผันผวนของราคาบิทคอยน์ และตัวแปรที่สำคัญต่าง ๆ ที่ไม่สามารถควบคุมได้ ข้าพเจ้าเห็นว่า ราคาเหรียญบิทคอยน์
ยังมีความไม่แน่นอนสูงในอนาคต และอาจส่งผลกระทบต่อมูลค่าเงินลงทุนในธุรกรรมเหมืองขุดบิทคอยน์
ในอนาคต

การจำหน่ายเงินลงทุนในบริษัทย่อยและบริษัทร่วม ตามที่กล่าวไว้ในหมายเหตุประกอบงบการเงินรวมระหว่างกาลข้อ 4

ทั้งนี้ ข้าพเจ้ามิได้ให้ข้อสรุปอย่างมีเงื่อนไขต่อกรณีดังกล่าวข้างต้นนี้แต่อย่างใด

วัชรินทร์ ภัสรพงษ์กุล

ผู้สอบบัญชีรับอนุญาต เลขทะเบียน 6660

บริษัท สำนักงาน อีวาย จำกัด

กรุงเทพฯ: 10 พฤศจิกายน 2565

|  | บริษัท จัสมิน อินเตอร์เนชั่นแนล จำกัด (มหาชน) และบริษัทย่อย รายงานการสอบทานและข้อมูลทางการเงินระหว่างกาล สำหรับงวดสามเดือนและเก้าเดือนสิ้นสุดวันที่ 30 กันยายน 2565 |